15. Nadradený dokument

Dôvody pre delenie dokumentu

1. Word má schopnosť vytvárať dokumenty prakticky akejkoľvek dĺžky. V niektorom bode však zistíme, že výkonnosť Wordu sa znižuje podľa toho, ako narastá veľkosť nášho dokumentu. Platí to najmä pre staršie, pomalšie počítače.

2. Iným dôvodom na rozdelenie dokumentu je, ak na rôznych častiach projektu pracujú rôzni  ľudia. 

3. Aj keď na väčšom projekte, napr., knihe, pracuje jeden autor, je rozumné, projekt rozdeliť na menšie dokumenty, napr. kapitoly, lebo ľahšie sa editujú   a spravujú menšie dokumenty.

Dôvody pre zlučovanie dokumentov


Vo všetkých  predchádzajúcich prípadoch, nakoniec, keď práca je hotová, 

určite budeme chcieť vytlačiť celú prácu ako jeden celok. Ešte pred tlačou vytvoríme obsah, register, poprípade krížové odkazy, napr. na literatúru. To všetko sú dôvody pre zlúčenie dokumentov, reprezentujúcich kapitoly,  do jedného celku.

Zlučovanie dokumentov

 Príkazom Vložiť – Súbor


Zrejmým spôsobom, ako spojiť viac súborov do jedného dlhého dokumentu, je príkaz Vložiť – Súbor. Umiestňuje zadané súbory do vášho dokumentu na pozíciu kurzora. Ukáže sa okno Vložiť súbor, ktoré vyzerá takmer rovnako, ako známe okno Otvoriť. V okne vyberiete ďalší súbor, ktorý má vložiť. Keď je potrebné, Word sa pokúsi skonvertovať súbory, pochádzajúce od autorov, nepracujúcich vo Worde.

Cez  nadradený dokument

Ďalší, lepší,  spôsob, ako zlučovať dokumenty, je použitie nadradeného dokumentu.  Dôvody pre jeho použitie sú:

1. Nadradený dokument v skutočnosti neobsahuje vložené (vnorené) dokumenty, ale iba odkazy na nich. Preto neskončíte s veľkými dokumentmi.

2. V nadradenom dokumente je ľahšie premiestňovať  a  editovať.

3. V nadradenom dokumente je ľahké  vytvárať obsah, register a  odkazy.

4. Nadradený dokumenty zvláda veľa drobností, vrátane automatického pomenovania vnorených súborov, ktoré dokonca môžu byť umiestnené v rôznych adresároch.

Vytvorenie nadradeného dokumentu


Môžete vytvoriť nadradený dokument:

1. V dobe, keď začínate nový projekt.

2. V priebehu projektu môžete zmeniť dokument na nadradený dokument.

V novom  projekte

Tu je ľahký, nie však jediný, spôsob vytvorenia nadradeného dokumentu na začiatku projektu. Predpokladajme, že sa chystáme napísať knihu s názvom „Textový editor“  s tromi kapitolami: Písať, Otvoriť, Uložiť.

1. Otvorte nový dokument „Textový editor“ pomocou  vhodnej šablóny.

2. Príkaz Zobraziť – Nadradený dokument.

3. Word zobrazí panel Prehľad, na konci ktorého je tlačidlo Zobraziť nadradený dokument. Jeho stlačením zobrazíte panel Nadradený dokument.
4. Pomocou postupov popísaných v kapitole Prehľad, vytvorte prehľad knihy. To znamená, že napíšete názvy kapitol v štýle Nadpis 1. Môžete napísať aj  nadpisy nižších úrovní.

5. Štýl Nadpis 1 priraďte len tým položkám, ktoré chcete použiť, ako začiatok vnorených dokumentov.

6. Zbaľte prehľad na najvyššej úrovni.

7. Vyberte všetky nadpisy, ktoré chcete rozdeliť, t.j. použiť na začiatku každého z vnorených dokumentov. 

8. Stlačte tlačidlo Vytvoriť vnorený dokument.

9. Word vloží deliace čiary a rozdelí celý projekt do vnorených dokumentov.
Vedľa každého zlomu vnoreného dokumentu uvidíte ikonu vnoreného dokumentu.
V existujúcom dokumente 

1. Otvorte existujúci dokument v zobrazení nadradeného dokumentu.

2. Postupujte podľa  vyššie uvedených krokov  6 až 9.

Zmena dokumentu  na vnorený


Po tom, čo ste vytvorili nadradený dokument, je ľahké  do neho vložiť staré dokumenty, ako vnorené.

1. V zobrazení nadradeného dokumentu umiestnite kurzor tam, kde chcete aby bol umiestnený vnorený dokument.

2. Stlačte tlačidlo Vložiť vnorený dokument.

3. V okne Vložiť vnorený dokument nájdite súbor, ktorý vás zaujíma a stlačte tlačidlo Otvoriť.

4. Word pripojí daný dokument a pritom ho prevedie z iného formátu, pokiaľ je potrebné. 

Ak vstupujúci dokument a nadradený dokument sú založené na rôznych šablónach, vstupujúci prevezme charakteristiky nadradeného.

Ak neskôr otvoríte vstupujúci dokument bez použitia zobrazenia nadradeného dokumentu, bude mať vstupujúci dokument zachovaný svoj starý formát založený na jeho pôvodnej šablóne a nie na šablóne nadradeného dokumentu.

Ukladanie nadradených a vnorených súborov


Keď prvýkrát uložíte svoj nadradený dokument, priradí Word názvy a umiestnenie tiež vnoreným súborom. Robí to pomocou znakov prvého nadpisu v každom vnorenom dokumente. Pokiaľ sú tieto nadpisy podobné, pridá k nadpisom aj čísla na rozlíšenie. 

V našom príklade kapitoly začínajú nadpismi Písať, Otvoriť, Uložiť. Preto vytvorí tri súbormi s týmito názvami: Písať, Otvoriť, Uložiť.

Problémy s menami súborov


Ak zložka, do ktorej ukladáte  vnorené súbory už obsahuje súbory pomenované Písať, Otvoriť, Uložiť, tak môžete sa dočkať vytvorenia vnoreného dokumentu s nadpisom Písať1 a podobne. Nikdy nezverujte počítaču, aby pomenoval súbory za vás, bez toho aby ste na neho dohliadli.

Pri premenovaní vnoreného dokumentu postupujte takto:

1. Otvorte vnorený súbor, ktorý chcete premenovať.

2. Príkaz Uložiť ako.

3. Vyberte presnejší názov.

4. Klepnite na Uložiť.

5. Pred zatvorením nadradeného dokumentu premenujte týmto spôsobom všetky vnorené dokumenty.

Nikdy nemeňte názvy vnorených dokumentov žiadnym iným spôsobom. Inak zmätiete Word a sebe zvýšite tlak.

Práca s hlavným dokumentom

